23/07/2019 | Administración LocalMunicipal
Sobrado
Acordo do réxime de retribucións e asistencias e indemnizacións dos membros da Corporación do Concello de Sobrado

O Pleno do Concello de Sobrado, na sesión celebrada o día 4 de xullo de 2019 adoptou o seguinte acordo. O 15 de xuño de 2019 celebrouse o pleno de constitución da Corporación municipal. É preciso determinar o réxime retributivo dos cargos con adicación exclusiva e mais os importes das asistencias e indemnizacións por razón do servizo dos concelleiros. O artigo 75.4 da Lei 7/1985, do 2 de abril, reguladora das Bases do Réxime local, dispón que os membros das Corporacións locais percibirán indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e as que en desenvolvemento das mesmas aprobe o pleno corporativo. No tocante as adicacións exclusivas o artigo 75 bis da dita Lei de Bases en relación co artigo 18 do Real Decreto-Lei 24/2018, de 21 de decembro, polo que se aproban medidas urxentes en materia de retribucións no ámbito do sector público establecen o límite máximo das retribucións que poden percibir os membros das corporacións locais con poboación entre 1.000 e 5.000 habitantes en 42.452,24 € Asimesmo, o artigo 75 ter da dita Lei de Bases dispón que para os concellos que teñen poboación de entre 1.001 e 2.000 habitantes só un membro da corporación poderá prestar os seus servizos en réxime de adicación exclusiva. No tocante as indemnizacións por razón do servizo sométense ao previsto nos artigos 28 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro e polo Real Decreto 462/2002, do 24 de maio, sobre indemnizacións por razón do servizo e á Orde EHA/3770/2005, do 1 de decembro, pola que se revisa o importe da indemnización por uso de vehículo particular establecida no Real Decreto 462/2002, do 24 de maio, sobre indemnizacións por razón do servizo. En virtude do que antecede, PROPOÑO A ADOPCIÓN DO SEGUINTE ACORDO PRIMEIRO. Adicación exclusiva. Determinar o réxime de adicación exclusiva para a alcaldía na cuantía de 40.100 € en cómputo anual a distribuír en catorce pagas iguais. Esta cuantía actualizarase segundo o que para o persoal funcionario ou os membros das corporacións locais establezan as normas aplicables con posterioridade a que este acordo se adopte. Darase de alta ao alcalde no Réxime xeral da Seguridad Social, e a Corporación asumirá o pagamento da cuota empresarial que corresponda. SEGUNDO.- Indemnizacións a) Pola asistencia as sesións dos órganos colexiados percibiránse as seguintes indemnizacións (asistencias): - Pleno: 100 € - Comisión Informativa de Facenda: 100 € - Xunta de Goberno Local: 100 € De celebrarse no mesmo día a sesión dos órganos colexiados só se terá dereito a percibir o importe correspondente a asistencia a unha delas. b) En concepto de indemnizacións por razón do servizo, apróbanse as seguintes dietas: - Dieta enteira.155,90 € - Dieta por aloxamento: 102,56 € - Dieta por manutención: 53,34 € - Dieta polo desplazamento con vehículo propio: 0,19 €/Km. TERCEIRO.- Este acordo quedará condicionado a existencia de crédito e deberá ter traslado no proxecto de orzamentos municipais. CUARTO.- Publicar este acordo mediante anuncio no Boletín Oficial da Provincia, no taboleiro de anuncios do Concello e mais na sede electrónica e web municipal.” Sobrado, 17 de xullo de 2019 O Alcalde Luis Lisardo Santos Ares